Verpleër in hof ná hy glo sterwende pasiënt verkragŉ Verpleër wat daarvan verdink word dat hy ŉ sterwende parapleeg met kanker in ŉ staatshospitaal in Bloemfontein in Oktober 2011 verkrag het, het Dinsdag in die Vrystaatse landdroshof verskyn. Magda Lombard (51) het ŉ maand ná die voorval in die Bloemfontein MediClinic gesterf, berig Beeld. Volgens ŉ beëdigde verklaring wat die vrou voor haar afsterwe gemaak het, het Michael Moema (33) saam met ŉ ander verpleegster, Janette Kgoame, in haar kamer ingekom en haar seksueel aangerand. Kgoame het Moema na bewering gehelp om Lombard reg te posisioneer sodat hy haar kon penetreer. Sy het ook later glo Lombard se mond met haar hande toegedruk sodat sy nie ŉ geluid maak nie. Sy was tydens die voorval al vir ŉ jaar van haar middellyf ondertoe verlam. Sy sê in die verklaring, alhoewel sy niks kon voel nie, kon sy duidelik sien wat aangaan. Sy het die verpleërs uitgeken uit ŉ paar foto’s wat aan haar gewys is. Die verhoor duur voort. – Sapa